Coordenadas: 55°42′09″N 12°34′20″L﻿ / ﻿55.702469, 12.572203

O **Parken Stadion** (por razóns de patrocinio denominado **Telia Parken**) é un estadio de fútbol situado no distrito de Indre Østerbro na cidade de Copenhague, capital de Dinamarca. O recinto inaugurado en 1992 posúe unha capacidade para 42 305 persoas. Acolleu partidos da UEFA e FIFA.

Historia
--------

Interior do Parken Stadium.
O Parken Stadion foi construído no mesmo lugar onde estivo o estadio nacional de Dinamarca, Idrætsparken, entre 1990 e 1992. O último partido oficial da selección nacional en Idrætsparken foi nas eliminatorias da Eurocopa 1992, no partido que perdeu 0-2 contra Iugoslavia o 14 de novembro de 1990. O 9 de setembro de 1992 realizouse un partido amigable contra Alemaña e perdeu por 1–2.

O estadio foi reconstruído pola compañía Baltica Finans A/S garantindo á Unión Danesa de Fútbol, que todos os partidos nacionais serían xogados en Parken polo menos polos próximos 15 anos. Toda a reconstrución custou 640 millóns de coroas dinamarquesas.

En 1998, Baltica Finans vendeu o estadio ao club FC Copenhague por DKK 138 millóns, e o club agora é propietario do estadio e as instalacións adxacentes.

Parken foi incluído na lista de estadios 4 estrelas da UEFA no outono de 1993, permitindo que sexa seleccionado para albergar finais de Copa UEFA así como da desaparecida Recopa europea. Sendo un estadio de 4 estrelas, Parken aínda non pode organizar a final da liga de Campións da UEFA xa que esta require unha capacidade para 50 000 espectadores.

O 2 de xuño de 2007 no Parken Stadion un espectador atacou ao árbitro durante o partido entre Dinamarca e Suecia nas eliminatorias da Eurocopa 2008, recibindo unha sanción e unha multa económica.

Espectáculos
------------

O estadio acolleu unha serie de concertos multitudinarios como Pink Floyd (na súa xira The Division Bell en 1994), Madonna, Lady Gaga, Depeche Mode, Pet Shop Boys, Eminem, Tiësto, U2, Robbie Williams, Michael Jackson etc. En 2001 acolleu o Festival de Eurovisión concentrando o maior aforamento da historia deste certame, 38 000 espectadores.

O 11 de xullo de 2009, Britney Spears pasou por este estadio para presentar a súa xira "The Circus Starring: Britney Spears" promovendo o seu álbum Circus, diante de máis de 50 mil persoas, facendo un "cheo completo".

Eventos
-------

### Eurocopa 2020

O *Parken Stadion* albergará catro partidos da Eurocopa 2020: 

| Data | Selección #1 | Resultado | Selección #2 | Rolda | Espectadores |
| --- | --- | --- | --- | --- | --- |
| 12 de xuño de 2021 |  Dinamarca | 0–1 | **Finlandia** | Primeira fase, grupo B | 15 200 |
| 17 de xuño de 2021 |  Dinamarca | 1–2 | **Bélxica** | Primeira fase, grupo B | 23 395 |
| 21 de xuño de 2021 |  Rusia | 1–4 | **Dinamarca** | Primeira fase, grupo B | 23 644 |
| 28 de xuño de 2021 |  España | – |  Croacia | Cuartos de final |  |
|

Partidos notables
-----------------

| Data | Equipo 1 | Res. | Equipo 2 | Competición | Espectadores |
| --- | --- | --- | --- | --- | --- |
| 4 de maio de 1994 | Arsenal FC | 1–0 | Parma FC | Final da Recopa de Europa 1994 | 33 765 |
| 17 de maio de 2000 | Galatasaray | 0–0 (pen. 4-1) | Arsenal FC | Final da Copa UEFA 2000 | 38 919 |
| 8 de outubro de 2005 | Dinamarca | 1–0 | Grecia | Clasificación de UEFA para a Copa Mundial de Fútbol de 2006 | 42 099 (marca de asistencia) |
| 6 de abril de 2006 | FC Copenhagen | 1–0 | Lillestrøm SK | Final da Royal League 2005-06 | 13 617 |
| 30 de abril de 2006 | FC Copenhagen | 0–0 | Brøndby IF | Superliga danesa 2005-06 | 41 201 (marca en liga) |
|

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Parken Stadion*** |

### Ligazóns externas

* Sitio web do Parken Stadion.Arquivado 28 de xuño de 2010 en Wayback Machine..

 

|  |  |  |
| --- | --- | --- |
| Predecesor:**Estadio Olímpico Luzhnikí Moscova, 1999** | **Final da UEFA Europa League**Dinamarca **Copenhague, 2000** | Sucesor:**Signal Iduna ParkAlemaña Dortmund, 2001** |
| Predecesor:**Globen Arena Estocolmo, 2000** | **Sede do Festival da Canción de Eurovisión**Dinamarca **Copenhague, 2001** | Sucesor:**Saku SuurhallEstonia Tallin, 2002** |

|  |  |
| --- | --- |
| Control de autoridades | 
* Wd: Q33003
* GeoNames: 11836131
* MusicBrainz: ID

 |